《题方知县深澹斋卷 其二》
明代·王洪

东海有巨鱼，翕赩横沧溟。一逢任公钓，贪饵遂忘生。

吾闻丹丘凤，翙翙游青冥。竹实有馀美，醴泉有馀清。

回翔千仞上，缯缴焉所婴。时乎其来仪，可以瑞文明。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。